Aleksej Petrovitsj Bestusjev-Rjumin
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Aleksej Petrovitsj Bestusjev-Rjumin var en russisk diplomat og statsmann. Han var sendemann i København i 1721–1740, i 1741 ble han utnevnt til visekansler og i 1744 til kansler.
Bestusjev-Rjumin søkte allianse med England og Østerrike, idet han så Preussen og Frankrike som Russlands hovedfiender. Denne politikken slo feil, og han kunne ikke forhindre at hans motstandere inngikk en allianse med Frankrike og trakk Russland inn i Sjuårskrigen i 1756–1763. Bestusjev-Rjumin ble i 1758 dømt til døden, men ikke henrettet. Hans karriere var likevel slutt. Les mer i Store norske leksikon Den prøyssiske sjuårskrig Russlands historie